armvectores/hy_wikipedia_2023 huggingface dataset:
Պավել Ստրատան

Պավել Ստրատան (ռումիներեն՝ Pavel Stratan, 11 նոյեմբերի, 1970, Նիշկան, Կալարաշի շրջան, Մոլդովական ԽՍՀ, ԽՍՀՄ), մոլդովացի երգիչ և երաժիշտ։


== Կենսագրություն ==
Պավել Ստրատանը ծնվել է 1970 թվականի նոյեմբերի 11-ին Մոլդովական ԽՍՀ Կալարաշի շրջանի Նիշկան գյուղում Դիմիտրու և Պոլիքսենա Ստրատանների ընտանիքում։
Կիթառ նվագել սկսել է դեռ դպրոցում սովորելու տարիներին. առաջին անգամ ելույթ է ունեցել դպրոցի բեմում 1977 թվականին։ Իր առաջին երգի տեքստը նա գրել է 1983 թվականին, իսկ 1996 թվականին սկսել է իր իր գործունեությունը շոու-բիզնեսում։ Պավել Ստրատանը սովորել է Քիշնևի Երաժշտության, թատրոնի ու կերպարվեստի ակադեմիայում։
2002 թվականին Պավել Ստրատանը Մոլդովայում թողարկել է իր առաջին ալբոմը՝ Amintiri din copilărie: 2004 թվականին նույն ալբոմը թողարկվել է Ռումինիայում, որտեղ երգիչը մեծ ճանաչում է վայելում։ Հետագա տարիներին Պավել Ստրատանը թողարկել է ևս մի քանի ալբոմ՝ Amintiri din copilărie, vol. 2 (2004 թվական), Amintiri din copilărie, vol. 3 (2008 թվական) և Amintiri din copilărie, vol. 4 (2011 թվական)։ Նրա երաժշտությունն ներառում է ժողովրդական երաժշտության, փոփ երաժշտության ու հիփ հոփի տարրեր։
Պավել Ստրանն անժանացել է մի քանի մրցանակների.

Մրցանակ «2004 թվականի հիթ» (Մոլդովա) «Eu beu 100 grame»,
Մրցանակ «2005 թվականի հիթ» (Մոլդովա) «M-am născut de ziua mea»,
«VIP խանութ» թերթի մրցանակ «Տարվա մարդ 2004» (Մոլդովա),
«VIP խանութ» թերթի մրցանակ «Տարվա մարդ 2006» (Մոլդովա),
«Բուխարեստի ռադիոյի» մրցանակ (Ռումինիա),
«MTV Ռումինիա» ալիքի մրցանակ լավագույն դեբյուտի համար,
«VIP» թերթի հատուկ մրցանակ (Ռումինիա)։


=== Անձնական կյանք ===
Պավել Ստրատանը բնակվում է Ռումինիայի մայրաքաղաք Բուխարեստում։ Նրա կինը՝ Ռոդիկան, ինժեներ է։ Նրանք ունեն մեկ դուստր՝ Կլեոպատրան (ծնվել է 2002 թվականի հոկտեմբերին) և մեկ որդի՝ Կեսարը (ծնվել է 2008 թվականի դեկտեմբերին)։ Ընտանիքը Մոլդովայից Ռումինիա է տեղափոխվել 2011 թվականին։ Կլեոպատրա Ստրատանը երաժշտությամբ զբաղվել սկսել է վաղ տարիքում. նա հաջողության է հասել արդեն երեք տարեկանում, երբ ձայնագրվել է նրա «Ghiţă» երգը, որ դարձել է համար մեկ հիթ Ռումինիայում։


== Սկավառակագրություն ==
Amintiri din copilărie 2002
Amintiri din copilărie, vol. 2 (2004)
Amintiri din copilărie, vol. 3 (2008)
Amintiri din copilărie, vol. 4 (2011)


== Ծանոթագրություններ ==


== Արտաքին հղումներ ==
Pavel Stratan (անգլ.)
Familia Stratan s-a mutat la Bucureşti (ռում.)
Տարտուի համալսարանի Վիլյանդի մշակույթի ակադեմիա

Տարտուի համալսարանի Վիլյանդի մշակույթի ակադեմիա (էստ․՝ Tartu Ülikooli Viljandi Kultuuriakadeemia), բարձրագույն ուսումնական հաստատություն Վիլյանդիում (Էստոնիա)։


== Պատմություն ==
1952 թվականին Տալլինում ստեղծվեց Kultuurharidusala Kool դպրոցը (ավելի ուշ՝ Tallinna Kultuurharidustöö Kool), որտեղ սկսեցին պատրաստել մասնագետներ գրադարանային գործի և մշակույթի բնագավառում աշխատելու համար։ 1960-ական թվականներին ուսումնական հաստատությունը տեղափոխվեց Վիլյանդի քաղաք։ 1978 թվականին այն սկսեց կոչվել Viljandi Kultuurikool: 1980 թվականին դպրոցը բուհի կարգավիճակ ստացավ։ 1991 թվականին բուհը կոչվում էր Viljandi Kultuurikolledž, որտեղ ուսուցանում էին ըստ մասնագիտությունների, ներառյալ ժողովրդական երաժշտություն, գեղարվեստական դեկորացիա, լույս և մոնտաժ։ 2003 թվականին բուհը սկսվեց կոչվել  Viljandi Kultuuriakadeemia ակադեմիա, իսկ 2005 թվականին այն միացավ Տարտուի համալսարանին և նրա ամբողջական անվանումը դարձավ Տարտուի համալսարանի Վիլյանդի մշակույթի ակադեմիա։


== Գործունեություն ==
մշակութային կրթության ֆակուլտետ ( ժամանցի կազմակերպում և մշակույթի կառավարում մասնագիտություններ);
կատարողական արվեստի ֆակուլտետ (թատերական արվեստ, պարարվեստ, վիզուալ տեխնոլոգիաներ մասնագիտությամբ);
երաժշտության ֆակուլտետ (ավանդական երաժշտություն, ջազ, ձայնային ինժինիրինգ մասնագիտություններ);
ֆակուլտետ ժողովրդական արհեստների (ժողովրդական ջուլհակություն, ժողովրդական շինարարություն, ժառանգական արհեստներ մասնագիտություններ)։Ակադեմիայում սովորում է շուրջ 800 ուսանող։ Կան արտասահմանյան երկրներից, այդ թվում՝ Ռուսաստանից։ Ուսումնական հաստատություն զարգացնում է միջազգային համագործակցությունը այլ բուհերի հետ, մասնավորապես՝ գոյություն ունի ծրագիր Պսկովի պետական մանկավարժական համալսարանի հետ  2015 թվականի մարտին Վիլյանդի մշակույթի ակադեմիայում կայացան 35-րդ միջազգային Հենզենյան օրերին։


== Ծանոթագրություններ ==


== Արտաքին հղումներ ==
Официальный сайт (էստոներեն)
В Вильянди ждут русских
В бывшем хлебокомбинате в Вильянди разместится Вильяндиская академия культуры
Կայաքյոյ

Կայաքյոյ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Վաթենդորֆ

Հալշտադտ (գերմ.՝ Wattendorf), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 680 մարդ (ըստ 2010 թվականի դեկտեմբերի 31-ի)։ Տարածքը կազմում է 22.23 կմ²։ Պաշտոնական կոդ՝ 09 4 71 209։


== Ժղովրդագրություն ==
1961։ 814
1970։ 753
1987։ 723
2000։ 722
2006։ 708
2009։ 685
2011։ 687
2012։ 685
2013։679


== Ծանոթագրություններ ==


== Արտաքին հղումներ ==
պաշտոնական կայք
Արխոն (գյուղ, Ալագիրսկի շրջան)

Արխոն (ռուս.՝ Архон, օսերեն՝ Æрхон), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օ Պյուզիո

Օ Պյուզիո (ֆր.՝ Eaux-Puiseaux), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 234 մարդ, բնակչության խտությունը` 27.18 մարդ/կմ²։ Բնակավայրը զբաղեցնում է 8.61 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 120 կմ հարավ-արևմուտք, Տրուա քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 141 աշխատունակ (15-64 տարեկան) բնակիչ, որոնցից ակտիվ էին 92-ը, իսկ ոչ ակտիվները` 49։ Ակտիվության ցուցանիշը կազմում է 65,2 %։ 92 աշխատունակ մարդկանցից աշխատել է 85 անձ (43 տղամարդ և 42 կին)։ Գործազուրկ են եղել 7 անձ (4 տղամարդ և 3 կին)։ 49 անաշխատունակներից 8-ը եղել են աշակերտներ կամ ուսանողներ, 28-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Օհան Ներքին

Սուրբ Օհան Ներքին, գյուղ Արևմտյան Հայաստանում, Էրզրումի վիլայեթի Բայազետի գավառում։


== Բնակչություն ==
1877-1878 թվականներին ուներ 34 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ժողովածու (1782)

Ժողովածու (1782), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1782 թվի տակ։ Ձեռագիրը գրվել է 1652-1654 թվականներին Հակոբ Տյուրիկցի գրիչի կողմից Կոզլովում։ Գրված է թղթի վրա, որը ունի 21,4X15 չափս։ Ձեռագիրը կազմված է 179 թերթից։ Գրված է երկսյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ սպիտակ և կապույտ կտավ։ Հիշատակարաններ՝ գրչի 114բ, 121բ, 170ա։


== Բովանդակություն ==
Պատմութիւն Աղէք. Մակեդոնացւոյ։
Դիոն. Թրակացւոյ Արուեստ քերականութեան։
Բառք քերականին։
Մովս. Խորենացւոյ Բան իմաստութեան։
Քերականութիւն։
Խրատք (Յովհ. Երզնկացի, Թովմ. Աքուինացի, Ներս. Շնորհալի, Գր. Վկայասէր, անանուն)։
Ասարայ Սեբաստացւոյ Տոմար արեգական և լուսնի։
Պատմութիւն քարեղէն պատկերին։
Գիր գոգկապի։


== Ծանոթագրություններ ==
Ռոբերտ Փեթինսոն

Ռոբերտ Թոմաս Փեթինսոն (մայիսի 13, 1986(1986-05-13), Լոնդոն, Միացյալ Թագավորություն), անգլիացի դերասան, մոդել, երաժիշտ և պրոդյուսեր։ Նա ճանաչվել է «Մթնշաղ» ֆիլմերի շարքում կատարած Էդվարդ Կալլենի դերով։


=== Մանկությունը ===
Ռոբերտ Թոմաս Փեթինսոն ծնվել է Լոնդոնում 1986 թվականի մայիսի 13-ին, Քլարի երեխաներից կրտսերն է։ Մոդելային գործակալության բուքմեյքերական և Վինտաժի ավտոմեքենաների վաճառք կատարող Ռիչարդ Փեթինսոնի 3 երեխաներից երրորդը։ Նա մեծացել է Բարնսի մի փոքրիկ տանը երկու ավագ քույրերի՝ Էլիզաբեթի և Վիկտորիայի հետ։ Փաթինսոնը սկսել է սովորել դաշնամուր և կիթառ նվագել ընդամենը 4 տարեկանից։ Նա հաճախել է Tower House դպրոց, որտեղից նրան հեռացրել են 12 տարեկանում, ամսագրեր գողանալու և դասընկերների վրա վաճառելու համար։ Դպրոցի վերջին տարիներն անցել են Հարոդյան դպրոցում։ Գրպանի փողը բարելավելու համար նա դեռահասության տարիներին բրիտանական ընկերություններում աշխատել է որպես ֆոտոմոդել։ Փեթինսոնի սերը դեպի կինոն երևացել է դեռ պատանեկության տարիներին։ Նա իր դերասանական կուռքերի շարքում է դասում Նիք Նիքոլսոնին, Մարլոն Բրանդոյին և Ժեան-Փաուլ Բելմոնդոյին։ Պատանեկության տարիներին նա երգում էր փաբերում իր սիրած երգերը։
Փեթինսոնը մտածում էր երաժիշտ դառնալու կամ համալսարան գնալու մասին, բայց չէր մտածում դերասանական կարերիա սկսելու մասին։ Նրա ուսուցիչը նրան խորհուրդ էր տալիս չընդունվել դրամատիկական թատրոն։ Այնուամենայնիվ նա 13 տարեկանում ընդունվեց տեղի սիրողական թատերական խմբին, որը կոչվում էր Barnes Theatre Company: 15 տարեկանում կուլիսներում երկու տարի աշխատելուց հետո նա անցնում է «Տղաներ և տիկնիկներ» ներկայացման լսմանը, և նա ստանում է իր առաջին դերը որպես կուբացի պարող։ Նա ստացավ Ջորջ Գիբսի գլխավոր դերը «Մեր քաղաքը» հաջորդ ներկայացման մեջ, նրան նկատեց տաղանդավոր գործակալը, որը նստած էր հանդիսատեսում, և նա սկսեց փնտրել պրոֆեսիոնալ դերեր։ Նա նաև հանդես է եկել «Մակբեթ», «Ամեն ինչ գնում է» և «ԴՈւրբերիլյայի Թես» պիեսներում։ Պատինսոնը մտադիր էր համալսարան գնալ, բայց չկարողացավ, քանի որ Հարի Փոթերի և Կրակի գավաթի համար նկարահանումները սկսվեցին։


=== Կարերիա ===
Փեթինսոնը սկսել է զբաղվել մոդելի աշխատանքով, երբ տասներկու տարեկան էր։ Դերասանական կարիերայի սկզբում նա խաղում էր հեռուստաֆիլմերում։ Փեթինսոնը խաղացել է Էդվարդ Քալլենի դերը «Մթնշաղ» ֆիլմում, որը հիմնված է Ստեֆանի Մեյերի համանուն գրքի վրա։ Ֆիլմի առաջին մասի պրեմիերան տեղի ունեցավ 2008 թ. նոյեմբերի 21-ին։ Փեթինսոնը նաև խաղացել է երիտասարդ Սալվադոր Դալիի դերը «Անցյալի արձագանքները» կինոնկարում։
2010 թ. Ռոբերտ Փեթինսոնը նկարահանվեց «Հիշիր ինձ» ֆիլմում գլխավոր՝ Թայլեր Հոուկինսի դերում։ 


=== Երաժշտություն ===
Փեթինսոնը նվագում է կիթառ ու դաշնամուր, ինչպես նաև գրում է իր սեփական երաժշտությունը։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Դեժինո

Դեժինո (ռուս.՝ Дежино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխնիե Օրեշնիկի

Վերխնիե Օրեշնիկի (ուկրաիներեն՝ Верхні Орішники, Ղրիմի թաթարերեն՝ Yuqarı Fındıqlı), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Վերխնիե Ֆունդուկլի։
2001 թվականի տվյալներով Վերխնիե Օրեշնիկի գյուղում բնակվում էր 226 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դոմինիկայի դրոշ

Դոմինիկայի ազգային դրոշը Դոմինիկայի Հանրապետության պաշտոնական պետական խորհրդանիշերից մեկն է։ Դոմինիկայի դրոշը ընդունվել է 1991 թվականին։ Լայնքի և երկայնքի հարաբերակցությունը 1։2 է։
Դրոշի կանաչ գույնը խորհրդանշում է երկրի արևադարձային բնությունը, կարմիրն ազատության խորհրդանիշ է, հնգաթև 10 կանաչ աստղերը խորհրդանշում են երկրի 10 ծուխերը։ Սուրբ Երրորդությունն է արտացոլում երեք շերտերից կազմված խաչը, որի սպիտակ գույնը խորհրդանշում է եվրոպոիդներին, ոսկեգույնը՝ մուլատներին, սևը՝ սևամորթներին։ Սիսերու թութակը կղզու էնդեմիկ թռչուններից է և երկրի խորհրդանիշերից մեկը։
Պալասի (գյուղ, Վիննի շրջան)

Անվան այլ կիրառումների համար տե՛ս՝ ՊալասիՊալասի (էստ․՝ Palasi), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(3529) Դոուլինգ

(3529) Դոուլինգ (անգլ.՝ Dowling), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,381593 ա. մ., առավելագույնը մոտենում է 1,9431 ա. մ. հեռավորության վրա և հեռանում 2,8201 ա. մ.։ Արեգակի շուրջ մեկ ամբողջական պտույտ է կատարում 1342,45 երկրային օրվա ընթացքում, իր ուղեծրով շարժվելով միջինում 0,268165 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3529) Դոուլինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեդովկա (Հայաստան)

Անվան այլ կիրառումների համար տե՛ս՝ Մեդովկա (այլ կիրառումներ)Մեդովկա,
գյուղ Հայաստանի Հանրապետության Լոռու մարզի Տաշիրի տարածաշրջանում՝ Տաշիր քաղաքից մոտ 2 կմ արևելք։ 2017 թվականից մտնում է Տաշիր համայնքի կազմի մեջ։
Կլիման բարեխառն է, ձմեռը երկարատև ու ցրտաշունչ, ամառը՝ զով։


== Բնակչություն ==
Մեդովկա և Կրուգլայա Շիշկա գյուղերը հիմնադրվել են 1828 թվականին ցարական Ռուսաստանի կայսրուհի Եկատերինայի կողմից արտաքսված ռուս մոլոկանների կողմից և մինչև արցախյան ժողովրդական շարժումը բնակեցված է եղել ռուսներով։ Ներկայումս համայնքի բնակչության մեջ մեծ տեղ են զբաղեցնում Ադրբեջանից բռնագաղթվածները և շրջակա գյուղերից վերաբնակիչները։ Նախնիները եկել են Տաշիրից։
Մեդովկայի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղատնտեսական նշանակության հողերը՝ 1213 հա, որից՝ 766,5 հա վարելահող, 125,9 հա խոտհարք, 258,2 հա արոտ։ Բարձրությունը ծովի մակերևույթից՝ 1550 մ։ Տարածքը՝ 14.623 կմ2։ Հիմնականում զբաղվում են անասնապահությամբ և դաշտավարությամբ։ Հողերը անջրդի են։ Ցանվում է գարի, ցորեն և կարտոֆիլ։ Համայնքն ունի միջնակարգ դպրոց, բուժկետ, փոստի բաժանմունք։ Հարևան Կրուգլայա շիշկա գյուղի մոտ կա կապարի հանք։


== Տես նաև ==
Մեդովկայի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Մարիա Բակուլինա

Մարիա Կոնստանտինի Բակուլինա (ռուս.՝ Мария Константиновна Бакулина, հունվարի 26, 1988(1988-01-26)), ռուս բասկետբոլիստուհի։ Հանդես է գալիս Նովոսիբիրսկի «Դինամոյի» կազմում, կենտրոնականի դիրքում։


== Արտաքին հղումներ ==
Էջը Basket.ru կայքում Archived 2014-04-16 at the Wayback Machine.(ռուս.)
Բիտ Ումարգի

Բիտ Ումարգի, հնագույն երկրամաս Մարաստանում, հիշատակված է Ասորեստանյան սեպագիր արձանագրություններից մեկում՝ որպես Կիշեսիմ երկրին միացած երկրամաս։


== Ծանոթագրություններ ==
ՀԽՍՀ բանակին, ավիացիային և նավատորմին աջակցող կամավոր ընկերություն

Բանակին, ավիացիային և նավատորմին աջակցող կամավոր ընկերություն։ Ստեղծվել է 1951 թվականին։ Բարձրագույն օրգանը համագումարն է (առաջինը՝ 1976-ին), գործադիրը՝ ԴՕՍԱԱՖ–ի հանրապետական Կենտկոմը Ունի կանոնադրություն, դրոշ, խորհրդանշան։ Գործում է կուսակցական մարմինների ղեկավարությամբ և սովետական, արհմիութենական, կոմերիտական, մարզական ու հասարակական այլ կազմակերպությունների համագործակցությամբ։


== Հիմնական խնդիրներ ==
Հիմնական խնդիրն է ապահովել ընկերության անդամների ակտիվ մասնակցությունը պաշտպանական–մասսայական աշխատանքներին, բնակչության շրջանում պրոպագանդել ռազմական գիտելիքներ, սովետական ժողովրդի և նրա զինված ուժերի հերոսական ավանդույթները, երիտասարդությանը նախապատրաստել զինված ծառայության, աջակցել քաղաքացիական պաշտպանության միջոցառումներին, մասնակցել ռազմա–կիրառական բնագավառների համար մասնագետների պատրաստմանը, ղեկավարել հանրապետությունում ավիացիոն, պարաշյուտային, ավտոմոբիլային, մոտոցիկլետային, ռադիո, ստորջրյա, ջրամոտորային, հրաձգային և ռազմատեխնիկական այլ մարզաձևերի աշխատանքները։ Հանրապետության Սպորտ-պետկոմի հետ հրատարակում է (1956 թվականից) «Հայաստանի ֆիզկուլտուրնիկ» թերթը։ Ունի 5697 սկզբնական կազմակերպություն և շուրջ 1,5 մլն անդամ (1986)։
Սեռա դա Կապիվարա ազգային պարկ

Սեռա դա Կապիվարա ազգային պարկ, ազգային պարկ Բրազիլիայի հյուսիս-արևելքում գտնվող Պիաուի նահանգում։ Այգում կան նախապատմական ժայռային նկարչության բազմաթիվ հուշարձաններ (Պեդրա Ֆուրադա), որոնք հայտնաբերել է հնագետ Նիեդ Գիդոնը։ Նրա նախաձեռնությամբ էլ ստեղծվել է այգին՝ պատկերները պահպանելու համար։ 1991 թվականին այն գրանցվել է որպես Համաշխարհային ժառանգության օբյեկտ։ Այգու տարածքը 1291,4 կմ² է։
Հնագիտական ​​հետազոտությունների համաձայն՝ Սեռա դա Կապիվարայի տարածքն ունի նախապատմական օբյեկտների ամենամեծ և հնագույն կենտրոնացումը Հյուսիսային և Հարավային Ամերիկայում։ Գիտական հետազոտությունները հաստատում են, որ Կապիվարայի լեռնազանգվածը սերտորեն բնակեցված է եղել նախակոլումբոսյան դարաշրջանում։
Կոնֆուսիոնս-Կապիվարա բնապահպանական միջանցքը կապում է Սեռա դաս Կոնֆուսիոնս և Սեռա դա Կապիվարա ազգային պարկերը։


== Պատկերասրահ ==

		
		


== Ծանոթագրություններ ==


== Գրականություն ==
Eric Boëda, et al. (2014), Les Industries pléistocènes du Piaui. Nouvelles données academia.edu
Lahaye Christelle, Hernandez Marion, Boëda Eric, Felice Gisele D., Guidon Niède, Hoeltz Sirlei, Lourdeau Antoine, Pagli Marina, Pessis Anne-Marie, Rasse Michel, Viana Sibeli (2013)։ «Human occupation in South America by 20,000 BC: the Toca da Tira Peia site, Piauí, Brazil»։ Journal of Archaeological Science 40 (6): 2840–2847։ ISSN 0305-4403։ doi:10.1016/j.jas.2013.02.019 
AIMOLA, Giulia et al. Final Pleistocene and Early Holocene at Sitio do Meio, Piauí, Brazil: Stratigraphy and comparison with Pedra Furada. Journal of Lithic Studies, [S.l.], v. 1, n. 2, p. 5-24, sep. 2014. ISSN 2055-0472. Available at: <http://journals.ed.ac.uk/lithicstudies/article/view/1125/1631>. Date accessed: 16 Apr. 2016 


== Արտաքին հղումներ ==
«Brazilian Ministry of External Relations information about park»։ Արխիվացված է օրիգինալից 2007-03-10-ին  
Photos of Serra da Capivara by Maria-Brazil
(308) Պոլոքսիո

(308) Պոլոքսիո (անգլ.՝ Polyxo), աստերոիդ աստերոիդների հիմնական գոտում։ Հայտնաբերվել է 1891 թվականի մարտի 31-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,752704 ա. մ., առավելագույնը մոտենում է 2,6488 ա. մ. հեռավորության վրա և հեռանում 2,8566 ա. մ., իսկ Երկրի ուղեծրին Պոլոքսիո աստերոիդը նվազագույնը մոտենում է 1,637 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1668,16 երկրային օրվա ընթացքում, իր ուղեծրով շարժվելով միջինում 0,215807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։
Պոլոքսիո աստերոիդը պատկանում է Լիդիայի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(308) Պոլոքսիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քարե Դարդ

«Քարե Դարդ», հայկական սիթքոմ։ Պրեմիերան տեղի է ունեցել 2015 թվականի դեկտեմբերի 8-ին  և ավարտվել է 2017 թվականի հունիսի 16-ին։ Նկարահանման աշխատանքներին աջակցել է «ATV» հեռուստաընկերությունը։


== Սյուժե ==
Սյուժեի հիմքում ընկած է մեր ժամանակների պարտքեր ունեցող երիտասարդ, որը ժամանակի մեքենայի միջոցով տեղափոխվում է քարե դար, որտեղ նա սկսում է իր գործունեությունը։ Սկզբում նրան ցանկանում են վառել, սակայն նա ասում է որ իրեն ուղղարչկել է կրակի աստվածը և որ ինքը կարող է ցեղ կրակ բերել։ Քանի որ նրան Գոգոն էր գտել նա ապրում է Գոգոյի և Նինիյի տանը։ Մոսոն սիրահարվում և սկսում է ընկերություն անել Սիսիի հետ, որը ցեղապետի աղջիկն է։


== Հյուր դերեր ==


== Դերերում ==


== Սաունդթրեք ==
Սիթքոմի սաունդթրեքը կատարում է Սիլվա Հակոբյանը։


== Հակասություններ ==
Սիթքոմի հերոսը ժամանակի մեքենայով տեղափոխվում է հին քարի դար (200 հազար տարի առաջ, ՄԹԱ 201444 թ.), որտեղ նկատում է դինոզավրերի։ Իրականում, քարե դարում դինոզավրերն արդեն իսկ վերացած են եղել 65 միլիոն տարի առաջ աստերոիդի (աստղակերպի) Երկրի վրա բախվելու պատճառով։
75-րդ սերիայում Մոսոն ասում է, որ Հայկոն բուսակեր է, սակայն 37-րդ սերիայում Հայկոն ուտում է ցեղապետի խոցի մսի խորովածի կտոր։


== Ծանոթագրություններ ==


== Արտաքին հղումներ ==
Քարե Դարդ youtube.com կայքում
Քարե դարդ - ինֆորմացիա ֆիլմի մասին Archived 2016-01-09 at the Wayback Machine.
«Քարե Դարդ»-ի էջը Արմֆիլմ.օրգ կայքում
Սոֆյա Զակլիկովսկայա

Սոֆյա Լյուդվիգովնա Զակլիկովսկայա (ռուս.՝ Со́фья Лю́двиговна Заклико́вская, ապրիլի 4, 1899(1899-04-04), Սանկտ Պետերբուրգ, Ռուսական կայսրություն - մարտի 1, 1975(1975-03-01), Լենինգրադ, ՌԽՖՍՀ, ԽՍՀՄ), խորհրդային գեղանկարիչ, գծանկարիչ և կիրառական արվեստի ներկայացուցիչ, Լենինգրադի նկարիչների միության անդամ (1932)։


== Կենսագրություն ==
Սոֆյա Զակլիկովսկայան ծնվել է  Սանկտ Պետերբուրգում։ 1919-1921 թվականներին սովորել է Պսկովի ազատ արվեստի պետական արվեստանոցում։ 1922 թվականին ընդունվել է Բարձրագույն գեղարվեստատեխնիկական ինստիտուտ, պարապել է Միխայիլ Մատյուշինի և Պավել Ֆիլոնովի մոտ։ 1926 թվականին ավարտել է ինստիտուտի գեղարվեստի ֆակուլտետը։ Զբաղվել է հաստոցային և մոնումենտալ գեղանկարչությամբ, գծանկարչությամբ և կիրառական արվեստով։ 1927-1932 թվականներին եղել է Պավել Ֆիլոնովի կողմից ղեկավարվող վերլուծական արվեստի վարպետների խմբի անդամ և ցուցորդ։ 1927 թվականին Պ. Ֆիլոնովի   ղեկավարությամբ «Վերլուծական արվեստի վարպետների» (ՎԱՎ) կոլեկտիվի հետ միասին մասնակցել է Մամուլի տան ձևավորմանը։ Մասնակցել է նաև ՎԱՎ-ի ցուցահանդեսներին։
1932-1933 թվականներին ՎԱՎ-ի հետ համատեղ մասնակցել է ֆիննական «Կալեվալա» էպոսի հրատարակության ձևավորման աշխատանքներին։ Առաջին հրատարակության կազմաշապիկը եղել է կոլեկտիվ աշխատանքի արդյունք, որին մասնակցել են Տ. Գլեբովան, Ա. Պորետը, Ե. Բորցովան, Կ. Վահրամեևը, Ս. Զակլիկովսկայան, Պ. Զալցմանը, Ն. Իվանովան, Է. Լեսովը, Մ. Մակարովը, Ն. Սոբոլևան, Լ. Տագրինան, Մ. Ցիբասովը։ Բացի այդ, Ս. Լ. Զակլիկովսկայայի կողմից 148-րդ էջում կատարվել է գրադրվագ, իսկ 192-193-րդ էջերում՝ նկարազարդումներ։
1932 թվականից եղել է Լենինգրադի նկարիչների միության անդամ։
Զակլիկովսկայա Սոֆիա Լյուդվիգովնան մահացել է  1975 թվականի մարտի 1-ին, Լենինգրադում, կյանքի յոթանասունվեցերորդ տարում և թաղված է Սերաֆիմովսկոե գերեզմանոցում։
Սոֆյա Զակլիկովսկայայի ստեղծագործությունները գտնվում են Ռուսական պետական ​​թանգարանում, Ռուսաստանի և արտերկրի այլ թանգարաններում և մասնավոր հավաքածուներում։


== Ընտանիք ==
Ամուսին՝  Ի. Ի. Սուվորով, քանդակագործ
Զավակ՝ Կ. Ի. Սուվորովա, քանդակագործ


== Ծանոթագրություններ ==


== Աղբյուրներ ==
Глебова Т. Н. Воспоминания о Павле Николаевиче Филонове / Публ. Е. Ф. Ковтуна // Панорама искусств. Вып. 11. М., 1988. С. 108-127.
Глебова Т. Н. Воспоминания и размышления. Соображения и возражения. В// Павел Николаевич Филонов. Под редакцией Джона Э. Боулта, Николетты Мислер, Ирины Меньшовой. /Еxperiment/Эксперимент: Журнал русской культуры. № 11. LA (USA), 2005. С. по указ.
Шестнадцать пятниц: Вторая волна ленинградского авангарда. Издание подготовила Елена Спицына: В 2-х ч. LA (USA), 2010. С. по указ.
Живопись 20—30-х годов. СПб., Художник РСФСР, 1991. С.30.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., Первоцвет, 2007. С.24.
Государственный Русский музей. Живопись. Первая половина XX века. Каталог. Г—И. Т.9.. СПб., Palace Edition, 2000. С.111-112.
Сербина А. Е. . Имя из истории города — художница С. Л. Закликовская. // В сб.: Невский архив: Историко-краеведческий сборник. Вып. X / Сост. В. В. Антонов, А. В. Кобак. — СПб.: Лики России, 2012. ISBN 978-5-87417-424-8 — С. 249—260
Մեռյալն է գալիս (ֆիլմ)

«Մեռյալն է գալիս» (անգլ.՝ Dead Man Walking), ամերիկյան գեղարվեստական ֆիլմ, բեմադրված Թիմ Ռոբինսի կողմից 1995 թվականին, կաթոլիկ միանձնուհի Էլեն Պրեժենի համանուն գրքի մոտիվներով։ Գիրքը պատմում է 1978 թվականին մահապատժի դատապարտված Էլմո-Պատրիկ Սոնյեի հետ նրա զրույցների մասին (մահապատիժը ի կատար է ածվել 1984 թվականին)։ 


== Սյուժե ==
Մեթյու Պոնսելետը, ով սպանություն է կատարել, դատապարտվել է մահապատժի։ Կաթոլիկ միանձնուհի և մահապատժի հակառակորդ քույր Էլեն Պրեշանը դառնում է դատապարտյալի հոգևոր դաստիարակը, որպեսզի նա ապաշխարհի և մեղքերի թողություն ստանա։
Աստիճանաբար Մեթյուի և Հելենիի վերաբերմունքը միմյանց նկատմամբ փոխվում է։ Մեթյուն ասում է, որ չի սպանել երեխաներին, որ ամեն ինչ արել է իր գործընկերը։ Հելենը փորձում է օգնել Մեթյուին և չեղյալ համարել մահապատիժը, այցելում է զոհերի հարազատներին և Մեթյուի ընտանիքին։
Սակայն մահապատիժը չեղարկելու բողոքը մերժում են։ Մեթյուն վերջին անգամ հանդիպում է իր ընտանիքի հետ։ Միայն իր կյանքի վերջին օրը Մեթյուն անկեղծորեն զղջում է իր արարքի համար։ Նա խոստովանում է Հելենին, որ ամեն դեպքում սպանել է երեխաներից մեկին։ Հելենը Մեթյուին ճանապարհում է մահապատժի վայր։ Մահապատժի կատարումից առաջ նա ներողություն է խնդրում սպանված երիտասարդի հորից և անկեղծորեն զղջում իր արածի համար։


== Դերերում ==
Սյուզան Սարանդոն - Էլեն Պրեժվանի քույր
Շոն Փեն - Մեթյու Պոնսելետ
Ռոբերտ Պրոսկի - Հիլթոն Բարբեր
Ռեյմոնդ Ջ. Բերի - Էրլ Դելակրուա
Պիտեր Սարսգարդ - Ուոլթեր Դելակրուա
Սելիա Ուեսթոն - Մերի Բեթ Պերսի


== Անվանում ==
Գրքի և ֆիլմի վերնագրում դրված «Մեռյալն է գալիս» արտահայտությունը օգտագործվում էր մինչև 1960-ական թվականներն իր խցից դուրս եկող մահապատժի դատապարտվածի մասին խոսելիս։


== Պարգևներ և անվանակարգեր ==
1996 - «Օսկար» մրցանակ՝ կանացի լավագույն դերի համար (Սյուզան Սարանդոն), ինչպես նաև 3 անվանակարգ. լավագույն ռեժիսոր (Թիմ Ռոբինս), տղամարդու լավագույն դեր (Շոն Փեն), լավագույն երգ («Dead Man Walking»)
1996 - «Ոսկե գլոբուս» մրցանակի 3 անվանակարգ. տղամարդու լավագույն դեր՝ դրամա (Շոն Փեն), կանացի լավագույն դեր՝ դրամա (Սյուզան Սարանդոն), լավագույն սցենար (Թիմ Ռոբինս)
1996- ԱՄՆ կինոդերասանների Գիլդիայի մրցանակ կանացի լավագույն դերի համար (Սյուզան Սարանդոն), ինչպես նաև անվանակարգ լավագույն դերասանի համար (Շոն Փեն)


== Ծանոթագրություն ==
Ագարլու (Շարուր-Դարալագյազի գավառ)

Անվան այլ կիրառումների համար տե՛ս՝ Ագարլու (այլ կիրառումներ)Ագարլու, ավերակ գյուղ, Երևանի նահանգի Շարուր-Դարալագյազի գավառում։
Բնակչության հիմնական զբաղվածությունն անասնապահությունն ու գյուղատնտեսությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Փիլնիք

Փիլնիք, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խիճաուրի

Խիճաուրի (վրաց.՝ ხიჭაური), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 630 մարդ։


== Ծանոթագրություններ ==
Սեն Ժերմեն դը Վիբրակ

Սեն Ժերմեն դը Վիբրակ (ֆր.՝ Saint-Germain-de-Vibrac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արշյակ կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17341։


== Բնակչություն ==
Համայնքի բնակչությունը 2010 թվականին կազմում էր 203 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Ժերմեն դը Վիբրակ (ֆր.)
Կյանքը Միսիսիպիի վրա

Կյանքը Միսիսիպիի վրա ստեղծագործությունը (անգլ.՝ Life on the Mississippi) (1883 թվական) Մարկ Տվենի հուշագրությունն է, երբ Ամերիկայի քաղաքացիական պատերազմից առաջ Միսիսիպի գետի վրա մի շոգենավի նավատար էր։ Սա նաև ճանապարհորդական գիրք է, որը պատմում է երկար տարիներ անց Նոր Օռլեանից Սեյնթ Փոլ (Մինեսոտա)՝ Միսիսպի գետով կատարած իր ուղևորության մասին։


== Ակնարկ ==
Գիրքը սկսվում գետի մասին եվրոպացիների ու ամերիկացիների պատմած պատմությամբ և 1542 թվականին իսպանացի հետազոտող Էռնանդո դե Սոտոյի մասին պատմությամբ։ Գիրքը շարունակվում է շոգենավի՝ նավատարի վերապատրաստումների ընթացքում փորձառու նավատար Հորացիուս Ի․ Բիքսբիի «բալիկ»-ի (աշակերտ)՝ Տվենի անեկդոտներով։ Նա մեծ սիրով նկարագրում է Միսիսիպի գետի անընդհատ փոփոխվող պատմությունն այն հատվածում, որն առաջին անգամ հրատարակվել է 1876 թվականին և վերնագրվել որպես «Հին ժամանակները Միսիսիպիի վրա»։ Տվենն իր վերապատրաստումները սկսելու ժամանակ դեռ 21 տարեկան էր, օգտագործելով հեղինակային իրավունքը իրեն որոշ չափով թույլ է տալիս ավելի երիտասարդ է ներկայացնել․ իրեն՝ ներկայացնում է որպես մի «անփորձ պատանի» և «տղա», ով «փախել էր տանից» գետի վրա իր բախտը որոնելու համար՝ ընդգծելով իր անփորձ լինելն ու միամտությունը։
Երկրորդ հատվածում, նա պատմում է շատ տարիներ անց Սեյնթ Լուիզից Նոր Օռլեան կատարած իր ուղևորության մասին, որն անմիջապես հաջորդում էր Նոր Օռլեանից Սեյնթ Փոլ իր ուղևորությանը (կանգ է առնում իր մանկության տանը՝ Հաննիբալ քաղաքում, Միսսուրի)։ Նա նկարագրում է երկաթուղիների, նոր ու մեծ քաղաքների մրցակցությունները և ավելացնում է ագահության, դյուրահավատության, ողբերգության և վատ ճարտարապետության մասին իր դիտարկումները։ Նա նաև բազում հնարովի հեքիաթներ էր պատմում։


== Հրատարակություն ==
1883 թվականին միաժամանակ տպագրվելով Ամերիկայի Միացյալ Նահանգներում և Մեծ Բրիտանիայում, գիրքն առաջինն է, որ հրատարկչությանը ներկայացվում է որպես բնագիր։ Սակայն Տվենը գրամեքենա չէր օգտագործում։ Իր քարտուղար Իզաբել Վ․ Լյոնն է տպագրել Տվենի ձեռագրից։


== Դրամատիկական վերամշակումներ ==
1980 թվականին, Ամերիկյան Հանրային հեռուստաընկերության համար գիրքը վերամշակվեց հեռուստաֆիլմի, որում Դեյվիդ Նելլը հանդես եկավ Սեմյուել Լենգհորն Քլեմենսի դերում  (Մարկ Տվենի իրական անունը), իսկ Ռոբերտ Լանսինգը՝ Հորացիուս Բիքսբի դերում, շոգենավի նավատարն ով վերապատրաստում էր նրան։ Ֆիլմը գրքից վերցրել է բազում հնարովի պատմություններ՝ հյուսված մտացածին պատմվածքից։
2010 թվականին «Կյանքը Միսիսիպիի վրա»-ն դարձավ բեմական մյուզիքլ. գրքի ու բառերի հեղիանկը՝ Դուգլաս Մ․ Փարքերն էր, երաժշտության հեղինակը՝ Դենվեր Քասադոն։ Մյուզիքլը նույն թվականին բեմադրվեց Քանզաս սիթիում (Միսուրի) և Վիսկոնսինի Դոր շրջանում։
«Կյանքը Միսիսիպիի վրա» մյուզիքլը 2013 թվականին բեմադրվեց Նյու Յորքի «Workshop Theater Company»-ում։ Ռեժիսորը Սուսաննա Ֆրեյզերն էր։


== Տես նաև ==
Շոգենավ


== Ծանոթագրություններ ==
Գոնիդիում (այլ կիրառումներ)

Գոնիդիում (հուն․՝ γονή - առաջացնող և ιδιον - փոքրացնող վերջածանց),

Կանաչ կամ կապտականաչ ջրիմուռներ, որոնք սնկերի հետ միասին առաջացնում են քարաքոսեր։ Երբեմն սխալմամբ գոնիդիում համարում են քարաքոսերի բազմացման օրգանները։
Թելաձև բակտերիաների շարժական կամ անշարժ բջիջներ, որոնք անջատվում են թելիկներից և ծառայում բազմացմանը։
Փոքր, անշարժ, գնդաձն բջիջներ, որոնք մասնակցում են կապտականաչ ջրիմուռների բազմացմանը, ինչպես նաև բջիջներ, որոնց վրա բազմացման ժամանակ ընկնում է ջրիմուռների մարմինը։
Անսեռ ճանապարհով առաջացող սպորների հնացած անվանումը։
Թոռներ (հուշագրություն)

Թոռներ (թուրքերեն՝ Torunlar), Ֆեթհիյե Չեթինի և Այշե Գյուլ Ալթընայի Հայոց ցեղասպանության մասին հուշագրությունը, որտեղ ներկայացված են 1915 թվականին կամ էլ դրանից առաջ իսլամացված, ձուլված Անատոլիայի հայ երեխաների պատմությունները։


== Հեղինակների մասին ==


=== Ֆեթհիյե Չեթին ===
Ֆեթհիյե Չեթինը ծնվել է Մադենում։ Տարրական, միջնակարգ կրթություն ստացել է Մահմուդիյեում, Մադենում և Էլյազիգում։ Ավարտել է Անկարայի համալսարանի իրավաբանական ֆակուլտետը։ Եղել է Ստամբուլի փաստաբանների կոլեգիայի, Մարդու իրավունքների պաշտպանության գործադիր կոմիտեի անդամ և փոքրամասնությունների իրավունքների պաշտպանության աշխատանքային խմբի խոսնակը։
Հրանտ Դինքի ընտանիքի փաստաբանն է։


=== Այշե Գյուլ Ալթընայ ===
Մանկությունը անցել է Դիարբեքիրում, երիտասարդությունը՝ Ստամբուլում։ Ուսանել է քաղաքագիտություն և հասարակագիտություն Բողազջը համալսարանում։ Մշակութային մարդաբանության դոկտորի կոչում է ստացել ամերիկյան Դյուկ համալսարանում։ Սաբանջ համալսարանում դասավանդում է մարդաբանություն և մշակութաբանություն։ Հեղինակել է «Հայրենիք-ազգ-կանայք» (llestim, 2000), «Ռազմական ազգի ֆիլմը։ Միլիտարիզմը, գենդերականությունը և կրթությունը Թուրքիայում» (Palgrave Macmillan, 2004), «Էբրու. մշակութային բազմազանության արտացոլումը» (Metis, 2007), «Այսպես գեղեցիկ եմ» (Հյուլյա Ադակի, Էսին Դյուզելի և Նիլգյուն Բայրաքթարի համահեղինակությամբ, sel, 2008) գրքերը։ Այշե Գյուլ Ալթընայի «Թուրքիայում կանանց նկատմամբ բռնությունը» (Յեշիմ Արատի համահեղինակությամբ, 2007) աշխատությունը 2008 թվականին արժանացել է «PEN Դույգու Ասենա» մրցանակին։


== Գրքի մասին ==
«Թոռներ» գրքում 1915 թվականին կամ էլ դրանից առաջ իսլամացված, ձուլված Անատոլիայի հայ երեխաների պատմություններն են։ Գիրքը վկայությունների ժողովածու է, որում մարդիկ պատմում են իրենց ապրած ողբերգական զգացումները, երբ տարիներ անց պարզել են իրենց մեծ մայրերի հայկական արմատների փաստը։ Իրենք մարդիկ են, որոնք ինչ որ կերպ դարձել են Ցեղասպանության զոհ։ Հեղինակները գրքում ամբողջացրել են 24 պատմություն։


== Մեջբերումներ գրքի մասին ==


== Ծանոթագրություններ ==
Santa's Coming for Us

Santa's Coming for Us, Սիայի և Գրեգ Կուրստինի կողմից հեղինակած երգ, որը թողարկվել է 2017 թվականի հոկտեմբերի 30-ին, որպես Սիայի ութերորդ Երաժշտական ալբոմի և առաջին Սուրբծննդյան երաժշտություն ալբոմի գլխավոր սինգլ, Everyday Is Christmas։


== Տեսահոլովակ ==
«Santa's Coming for Us» երաժշտական տեսահոլովակը թողարկվել է 2017 թվականի նոյեմբերի 22-ին, որտեղ Քրիստեն Բելը հյուրընկալում է ամանօրյա երեկույթին։ Հյուրերի մեջ էին Դաքս Շեփարդը, որպես ամուսին, JB Սմուվը՝ Սանտա Կլաուս, Սուսան Լուսին և Հենրի Ուինքլերը՝ տատիկ և պապիկ և Վայթ Օլեֆը՝ երեխա։


== Track listing ==
«Santa's Coming for Us» - 3:26


== Չարթեր ==


== Ծանոթագրություններ ==
Օկտյաբրսկի (գյուղ, Չերդակլինսկի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), գյուղ Ռուսաստանի Ուլյանովսկի մարզի Չերդակլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Լիանոսյան

Լևոն Գևորգի Լիանոսյան (ռուս.՝ Левон Георгиевич Лианозов`), հայազգի նշանավոր գործարար, ձկնարդյունաբերող։


== Կենսագրություն ==
Մարտին Լիանոսյանը ծնվել է Գևորգ Մարտինի Լիանոսյանի ընտանիքում ու ուներ երկու եղբայր` Մարտին և Ստեփան։ Հոր մահից հետո 1894 թվականին որդիները ժառանգեցին ընտանեկան գործը։ Ստեփանը սկսեց զբաղվել նավթային արդյունաբերությամբ ու դարձավ կայսրության խոշորագույն նավթարդյունաբերող, իսկ Մարտինը ու Լևոնը շարունակեցին ձկնարդյունաբերական ու խավիարի արտադրության գործը։


=== Ընտանեկան գործը ===
Լևոնի հորեղբայր Ստեփանը 1873 թվականին ստացել էր պարսից շահի կողմից 5 տարով թույլատվություն մենաշնորհային հիմունքներով զբաղվելու Կասպից ծովի խավիարի արտադրությամբ։
Նրա եղբայր Գևորգ Լիանոսյանը 80-ականներին հիմնում է Պարսկաստանի Բանդարե Անզալի նավահանգստում խավիարի արտադրության ֆաբրիկա ու սկսում է մեծ ծավալներով խավիարի արտահանումը դեպի ռուսական ու եվրոպական շուկաներ՝ դարձնելով այն «Ռուսական բրենդ» ։ Գևորգ Լիանոսյանը դիմում է ռուսական կառավարությանը Կասպից ծովի խավիարի արտադրության թույլատրվություն ստանալու համար։ 1890 թվականի մարտի 22-ին նա ստորագրում է պայմանագիր Ռուսական կայսրության կառավարության հետ 25 տարով, որը հեղափոխությունից հետո Կոմունիստական կուսակցության կողմից կողմից չեղյալ է համարվում։
1890-ականներին Լիանոսյանները դառնում են Կասպից ծովի ու իր մեջ թափվող բոլոր գետերում խոշորագույն ձկնարտադրող ու խավիարի արտադրողը։ Այդ շրջանում ձկնարտադրությամբ ու խավիարի արտադրությամբ զբաղվող գործարարների ընդհանուր համախառն ներքին արդյունքը կազմում էր շուրջ 600 000 ռուբլի, 20-րդ դարի սկզբից մինչև 1906 թվականը այն հասավ 900 000-ի, իսկ 1907-1915 թվականներին՝ 2,25 միլիոն ռուբլի։
20-րդ դարի սկզբում Լիանոսյանների ձկնարդյունաբերական արտադրությունը ներառում էր էլեկտրակայաններ, սառնարանային տարածքներ, հեռախոսային կապ, մեխանիկական ու այլ արհեստանոցներ, 20 նավերից բաղկացած նավատորմ, այդ թվում երկու մեծ շոգենավ, որոնցից մեկի անունն էր «Պիրոգով», մյուսինը՝ «Մարտին»՝ ի պատիվ Մարտին Լիանոսյան ավագի։ Արտադրության մեջ զբաղված էր 5900 մարդ։ Մինչև 1914 թվականը կապիտալ ներդրումների ծավալը կազմում էր 3 միլիոն 380 հազար ֆրանկ, իսկ 1916 թվականին՝ 9 միլիոն։


=== Հետպատերազմական շրջան ===
Հեղափոխությունից հետո Լևոնը Ստեփանի հետ տեղափոխվում են Փարիզ, որտեղ և ապրում են մինչև կյանքի վերջը։ Լևոնը ուներ որդի՝ Վլադիմիր անունով։


== Լիանոսյանների տոհմածառը ==


== Հղումներ ==
Հակոբոս Իսավերտենց

Հակոբոս Իսավերտենց (մարտի 13, 1835(1835-03-13), Իզմիր, Այդին, Օսմանյան կայսրություն - օգոստոսի 28, 1902(1902-08-28), Ազոլո, Տրևիզո, Վենետո, Իտալիա), հայ բանասեր, թարգմանիչ, խմբագիր։ Վենետիկի Մխիթարյան միաբանության անդամ, քահանա (1854)։ 1871-1872 թվականներին եղել է «Բազմավեպ» հանդեսի խմբագիրը։


== Կենսագրություն ==
Ծնվել է 1835 թվականին Զմյուռնիա քաղաքում։ 1854 թվականից եղել է Վենետիկի Մխիթարյան միաբանության անդամ։
Գրել է հայերեն, անգլերեն և ֆրանսերեն աշխատություններ՝ նվիրված Հայոց եկեղեցու ծիսակարգին, արարողություններին, հայոց պատմությանը։ Կատարել է թարգմանություններ։ Մասնավորապես, Էդուարդ Սիրունյանի հետ ֆրանսերեն է թարգմանել Ղևոնդ Ալիշանի «Սիսուան» աշխատությունը։
Հակոբոս Իսավերտենցը մահացել է 1902 թվականին Իտալիայի Ազոլո քաղաքում։


== Աշխատություններ ==
Իսավերտենց Հ., Ուղեւորութիւն ի Պոմպէյ Հնդկաց, 1887։
Իսավերտենց Հ., Գաղղիա եւ Բրուսիա, 1870։
Իսավերտենց Հ., Լճակիս ձկնորսը:Երեկոյան ժամուց խորհրդածութիւնք, 1873։
Իսավերտենց Հ., Կրթարան անգղիական լեզուի, հ. 1-2, 1880-1881:
Իսավերտենց Հ., Histoire de l’Armenie, 1888.


== Ծանոթագրություններ ==
Գիլարցա

Գիլարցա  (իտալերեն՝ Ghilarza), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 4572 մարդ, բնակչության խտությունը կազմում է 85,49 մարդ/կմ²։ Զբաղեցնում է 53,48 կմ² մակերես տարածք։
Փոստային ինդեքսն է՝ 9074։ Հեռախոսային կոդը՝ 0785։
Օգոստոս III

Օգոստոսի III Սաքսոնացի (լեհ.՝ August III Sas, հոկտեմբերի 17, 1696(1696-10-17)[…], Դրեզդեն, Սրբազան Հռոմեական կայսրություն - հոկտեմբերի 5, 1763(1763-10-05)[…], Դրեզդեն, Սրբազան Հռոմեական կայսրություն), Լեհաստանի արքա և Լիտվայի մեծ իշխան 1734-1763 թվականներին։ 1733 թվականից ստանձնել է գերմանական ազգի Սրբազան Հռոմեական կայսրության հովանու ներքո գտնվող Սաքսոնիայի կոյրֆիուրսության կառավարիչը՝ Ֆրեդերիկ Օգոստոս II անվան տակ։
Լինելով Օգոստոս II-ի գահի լեգիտիմ իրավահաջորդը, վերջինս հետևել է հոր օրինակին և 1712 թվականին ընդունել կաթոլիկություն։ 1719 թվականին Օգոստոսն ամուսնանում է Սրբազան Հռոմի կայսր Յոզեֆ I-ի դստեր՝ Մարիա Յոզեֆայի հետ, և դառնում Սաքսոնիայի կյուրֆիուրսը։ Լինելով Ռեչ Պոսպոլիտայի թագավորական գահի հավակնորդ՝ Օգոստոսը հակազդել է Հունգարիայի գործող միապետ Կառլ VI կայսերը և ապավինել Ռուսաստանի կայսերական արքունիքի օժանդակությանը։ Արդյունքում՝ ընտրվել է Լեհաստանի թագավոր և 1734 թվականի հունվարի 17-ին Կրակովում թագադրվել Լեհաստանի թագավորի և Լիտվայի մեծ իշխանի թագերով։
1742 թվականին բռնկված Ավստրիայի ժառանգության պատերազմում Օգոստոսը՝ որպես Սաքսոնիայի կյուրֆիուրստ, աջակցություն է ցուցաբերել Հաբսբուրգյան միապետությանը՝ ընդդեմ Պրուսիայի պայքարում։ Վերջինս պահպանել է իր նմանօրինակ դիրքորոշւմը նաև Յոթնամյա պատերազմում՝ պայքարելով Սաքսոնիա ներխուժած պրուսական ինտերվիստ օկուպատների դեմ։
Լեհաստանում և Լիտվայում Օգոստոսի կառավարման վերջին տարիները նշանավորվում են Ռուսաստանի կայսրուհի Եկատերինա Ալեքսեևնայի կողմից երկրի ներքին գործերի միջամտությամբ։ Այդ տարիներին հարևան երկրից Ռեչ Պոսպոլիտան անուղղակի կախվածությունը դառնում է առավել շեշտադրված, սակայն ամեն ինչ փոխվում է, երբ կայսերական իշխանությունը փոխում է իր վերաբերմունքը Օգոստոս III-ի նկատմամբ։ Սկզբում ռուսական արքունիքը գործող արքային արգելում է Լեհաստանում հիմնել արքայատոհմ և հաստատել ժառանգական իշխանություն և ապա որպես լեհական գահի հավակնորդ սկսում աջակցել ազդեցիկ ազնվական Ստանիսլավ Օգոստոս Պանյատովսկուն։ Նրա կառավարման ժամանակահատվածը Լեհաստանի պատմության մեջ նշանավորվում է որպես անորոշության, խառնաշփոթի և անիշխանության շրջափուլ։


== Ծանոթագրություններ ==
Խոխլովո (գյուղ, Սմոլենսկի շրջան)

Անվան այլ կիրառումների համար տե՛ս՝ ԽոխլովոԽոխլովո (ռուս.՝ Хохлово), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 593 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոդիքյոյ

Կոդիքյոյ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 23 կմ հյուսիս-արևելք, Օլթի քաղաքից 16-17 կմ հարավ-արևմուտք, Օլթի գետի ձախ կողմում, Էրզրումի դաշտում։


== Աշխարհագրություն ==
Տեղանքը բարձրադիր էր։


== Բնակչություն ==
XX դարի սկզբին ուներ 41 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Խուրիկաու

Խուրիկաու (ռուս.՝ Хурикау, օսերեն՝ Хурыхъæу, ինգուշ.՝ Къаскам), գյուղ Ռուսաստանի, Հյուսիսային Օսիա-Ալանիա հանրապետության Մոզդոկսկի շրջանի կազմում։
Բնակչությունը 2009 թվականին գրանցված տվյալներով կազմում էր 1130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կույր աղիք

Կույր աղիք, հաստ աղիքի սկզբնական հատվածը։ Պարկաձև է, երկարությունը՝ 6-8 սմ, տեղադրված աջ զստափոսում։ Կույր աղիքից սկսվում է որդանման ելունը (ապենդիքս)։ Կույր աղիքի շարունակությունը վերևի հաստ աղիքն է։
Տորֆավանի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Տորֆավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 20 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Անթալիայի մարզ

Անթալիայի մարզ (թուրքերեն՝ Antalya ili), նահանգ Թուրքիայի Հանրապետության Միջերկրածովյան տարածաշրջանում։


== Տես նաև ==
Թուրքիայի վարչական բաժանում
Միջերկրածովյան տարածաշրջան
Էմմա Տահմիզյան

Էմմա Տահմիզյան (բուլղար․՝ Емма Тахмизян, անգլ.՝ Emma Tahmizian, դեկտեմբերի 13, 1957(1957-12-13), Պլովդիվ, Բուլղարիա), հայկական ծագմամբ բուլղարացի դաշնակահարուհի։


== Կենսագրություն ==
Էմմա Տահմիզյանը ծնվել է 1957 թվականին Պլովդիվում, Առաջին աշխարհամարտից հետո Բուլղարիայում հաստատված հայ գաղթականների ընտանիքում։ Ութ տարեկանում արժանացել է Սոֆիայում կայացած ազգային փառատոնի մրցանակին։ Սովորել է Բուլղարիայի ազգային երաժշտական ակադեմիայում (Կոնստանտին Գանևի դասարան)։ 1974-1985 թվականներին դարձել է մի շարք միջազգային մրցույթների հաղթող, այդ թվում` 1977 թվականին Ցվիկաուում Ռոբերտ Շումանի անվան դաշնակահարների և երգիչների միջազգային մրցույթի հաղթող։ Հանդես է եկել Մոսկվայի, Լենինգրադի, Հալլեի, Բեռլինի սիմֆոնիկ նվագախմբերի հետ։ 1985 թվականին Վան Կլիբերնի անվան դաշնամուրային միջազգային մրցույթին մասնակցությունից հետո մնացել է ԱՄՆ-ում և բնակություն հաստատել Նյու Յորքում։ Կատարելագործվել է Ջուլիարդ դպրոցում (Ադել Մարկուս դասարան)։
Հանդես է գալիս կամերային երաժշտության համերգներով, մենահամերգներով հանդես է եկել Նյու Յորքի Մերկին համերգասրահում, Բոստոնի Ջորդան սրահում, Սմիթսոնյան ինստիտուտում։
Դասավանդում է Վիսկոնսին նահանգի Լոուրենսա համալսարանում, ինչպես նաև՝ Բոուդին միջազգային երաժշտական փառատոնի ամառային դպրոցում։


== Մասնակցություն մրցույթներին ==
Ռոբերտ Շումանի անվան դաշնակահարների և երգիչների միջազգային VII մրցույթի 1-ին մրցանակի դափնեկիր (Ցվիկաու, Գերմանիայի Դեմոկրատական Հանրապետություն, 1977)
Չայկովսկու անվան VII միջազգային մրցույթի 7-րդ մրցանակ (Մոսկվա, 1982)
Լիդս քաղաքում կայացած դաշնակահարների մրցույթի 6-րդ մրցանակ (Մեծ Բրիտանիա, 1984)
Վան Կլիբերնի անվան դաշնամուրային միջազգային մրցույթի 4-րդ մրցանակ (ԱՄՆ, 1985)


== Ծանոթագրություններ ==


== Արտաքին հղումներ ==
«Emma Tahmizian, piano»։ Biographies of key organizations and personnel (անգլերեն)։ Nathan Currier Classical Composer։ Արխիվացված է օրիգինալից 2014-03-24-ին։ Վերցված է 2014-03-24
Պիպերկով Չիֆլիկ

Պիպերկով Չիֆլիկ (բուլղար․՝ Пиперков чифлик), գյուղ Բուլղարիայի Կյուստենդիլի մարզում։ Բնակչությունը կազմում է 924 մարդ։


== Բնակչություն ==


== Տեսարժան վայրեր ==
Սուրբ Իվան Ռիլսկի եկեղեցի
		
		
		


== Քարտեզներ ==
Դիրքը bgmaps.com էլեկտրոնային քարտեզի վրա(չաշխատող հղում)
Դիրքը emaps.bg էլեկտրոնային քարտեզի վրա(չաշխատող հղում)
Դիրքը Google էլեկտրոնային քարտեզի վրա


== Արտաքին հղումներ ==
Բնակչության վիճակագրությունը
Ծովային տրանսպորտ

Ծովային տրանսպորտ, տրանսպորտի տեսակ։ Ծովային տրանսպորտի զարգացման պատմությունն սկսվում է մ. թ. ա. VI–IV հազարամյակներից։ Ծովային առաջին նավերը թիավոր էին։ Մ. թ. ա. III հազարամյակում հայտնագործվեց առագաստը, որը երկար ժամանակ նավերի հիմնական շարժասարքն էր։ Շոգեմեքենայի գյուտը հնարավորություն տվեց ստեղծելու մեխանիկական շարժիչով առաջին ինքնագնաց նավերը՝ շոգենավերը։ Հետագայում, տեխնիկայի զարգացմանը զուգընթաց, ստեղծվեցին ջերմանավեր (ներքին այրման շարժիչով), ապա՝ ատոմագնացներ։ Արդի ծովային նավերը ինժեներական բարդ կառույցներ են, որոնցից մի քանիսի բեռնատարողությունը հասնում է մոտ 500 հզ. տ, հզորությունը՝ 100 հզ. ձ. ու., ունեն էլեկտրառադիոնավագնացային բարդ սարքավորում, ավտոմատ հսկման և կարգավորման համալիրներ ևն։ Ծովային տրանսպորտ կարևոր դեր է կատարում ներքին և հատկապես արտաքին առևտրական փոխադրումներում։ Նավահանգիստները հագեցվում են փոխաբեռնիչ սարքավորումներով և բեռնման-բեռնաթափման աշխատանքների համալիր մեքենայացման միջոցներով։


== Տես նաև ==
Նավ
Արտարժույթի պարիտետ

Արտարժույթի պարիտետ է կոչվում տարբեր երկրների դրամական միավորների փոխհարաբերություն՝ ոսկով։ Որպես փող ոսկու (արծաթի) շրջանառության և թղթադրամը ոսկով ազատ փոխանակելու (մինչև առաջին համաշխարհային պատերազմը) ժամանակաշրջանում կիրառվում էր ստակային պարիտետը (ըստ դրամական միավորներում զուտ ոսկու պարունակության), իսկ ոսկով չփոխանակվող թղթադրամի շրջանառության պայմաններում՝ արտարժույթի պարիտետը (ըստ ազգային դրամական միավորի մեջ կառավարության պաշտոնապես սահմանած ոսկու քանակի, տես արտարժույթի կուրս)։ Արտարժույթի պարիտետը, որը պետությունը փոփոխում է՝ կախված երկրի ներսում գների շարժից և օտարերկրյա արժութային գնողունակությունից, անվանվում է արտարժույթի գնողունակության պարիտետ։
Բյուսի լե Պուա

Բյուսի լե Պուա (ֆր.՝  Bussy-lès-Poix), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 94 մարդ, բնակչության խտությունը` 21.36 մարդ/կմ²։ Բնակավայրը զբաղեցնում է 4.4 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 22 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 55 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 8։ Ակտիվության ցուցանիշը կազմում է 85,5 %։ 47 աշխատունակ մարդկանցից աշխատել է 42 անձ (18 տղամարդ և 24 կին)։ Գործազուրկ են եղել 5 անձ (3 տղամարդ և 2 կին)։ 8 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գայլուկ (անձնանուն)

Գայլուկ, հայկական արական անուն։ Առաջացել է հայերեն գայլ բառի փաղաքշական ձևից։ Պարսկերեն Գուրգեն, լատիներեն Lupus, հունարեն Λύχος անձնանունները ևս նշանակում են «գայլ»։


== Գործածություններ ==
Գայլուկ, ոմն սատարող Հայրապետ գրչին, 1420 թվականից առաջ։


== Ծանոթագրություններ ==
Դելֆտ

Դելֆտ (հոլ.՝ Delft ( արտասանություն)), քաղաք և համայնք Նիդերլանդների Հարավային Հոլանդիա մարզում։ Տարածքը 23,21 կմ² է, բնակչության թվաքանակը 2017 թվականի դեկտեմբերի տվյալներով եղել է 102 280։ Մեկ շնչի տարեկան միջին եկամուտը 13.000 եվրո է։
Գտնվում է Ռոտերդամի և Հաագայի միջակայքում՝ այդ երկու քաղաքներից մոտավորապես հավասար հեռավորության վրա և դրանց հետ մեկտեղ մաս է կազմում Ռոտերդամ-Հաագա մետրոպոլիսային տարածքի և Ռադստադի։ Համարվում է տեխնոլոգիական հետազոտությունների ու զարգացման կարևորագույն կենտրոն Նիդերլանդներում, այդ երկրում ներկայումս իշխող Օրան-Նասաու արքայատոհմի, ինչպես նաև՝ հանրահայտ կապույտ խեցեղենի, հախճապակու բնօրրան ու զբոսաշրջային գրավիչ վայր։ Դելֆտը պատմականորեն ազդեցիկ դեր է խաղացել հոլանդական ոսկեդարի ժամանակաշրջանում։ Քաղաքն առանձնահատուկ տեղ է գրավում նաև միկրոկենսաբանության պատմության մեջ, քանի որ այստեղ են իրենց գործունեությունը ծավալել գիտության այդ ճյուղի ու նրա մի շարք ենթաճյուղերի՝ բակտերիոլոգիայի, պրոտոկենդանաբանության, վիրուսաբանության հայրերը համարվող Անտոնի վան Լևենհուկը և Մարտինուս Բեյերինկը։ 


== Գրականություն ==
Vermeer: A View of Delft, Anthony Bailey, Henry Holt & Company, 2001, 0-8050-6718-3
Gijs van der Ham: Geschiedenis van Nederland. Sun, Nijmegen 1998, ISBN 90-5875-125-2.
Reinildis van Ditzhuyzen: Het Huis van Oranje. Uitgeverij Balans, Amsterdam 1997, ISBN 90-269-6768-3.
Rein-Arend Leeuw, Ineke V. T. Spaander: De stad Delft: cultuur en maatschappij van 1572 tot 1667. Prinsenhof 1982.
Rein-Arend Leeuw, Ineke V. T. Spaander: De stad Delft: cultuur en maatschappij van 1667 tot 1813. Prinsenhof 1982.
J. J. Raue: De stad Delft: vorming en ruimtelijke ontwikkeling in de late Middeleeuwen. Delft 1982.


== Ծանոթագրություններ ==